OpenLLM-France/wikimedia huggingface dataset:
# Va Zi

| ◄ Ar Bonedou Ruz | Va Zi | Peuzdiskar ► |
* E fonz ar Porz-Kloz,
* ’Welan va zi koz,
* Graet gant Riwall Yeun
* E seitek kant eun,
* Michans ’vit beza
* Hostel da genta ;
* Rag ennan ’kaved
* Eur c’hao bet stouvet,
* Kambjou a bep ment,
* ’Vel boaz an ampoent
* An holl ’zigore
* War eur pondale
* E-lec’h e pignen
* Dre eur skalier mên.
* Re goz ar Fouilhe,
* Lïes a gonte
* E oa darempred
* Ar wella gwazed
* Diskenn an noter
* Ha pennou bras Kêr.
* O lezel’fell d’in
* Ha d’eoc’h ’lavarin
* E ’oa unvaniez
* En hon tiegez ;
* Bepred koz, yaouank,
* ’Pad ar bloaz, hep mank,
* A rê o dever,
* Leal ’n e genver,
* ’Heuilhe ar mennad
* A enor va zad
* Set aman e c’her,
* Krenvêt gant e skouer :
* « Staga d’eul labour
* « ’Giz d’eun oberour
* « Na vez eürus ’met
* « Pa hen gwel peurc’hraet.
* « Neuze ’tiazez,
* « Laouen ha kompez. »
# Va dous Annaïg

Oberennoù damheñvel pe handelvoù all zo ivez, gwelout Deutu ganeme.
| Va dous Annaïg | An Ader ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
| Per | Oh ! deuit ganen, va dous Annaïg, Er c’hoâjou d’ober eun droïg, Da glevet kân al labousedigou. Zo staget d’ober o neiziou. Oh ! deuit ganen, va dous Annaïg, Er c’hoâjou d’ober eun droïg. |
| Annaïg | D’ober eun droïg me na zin ket, Gant aoun da veza gourdrouzet ; Va zad, va mam morse ne gavjont mat Mont dre ar c’hoâjou da guzat. D’ober eun droïg me na zin ket, Gant aoun da veza gourdrouzet. |
| Per | Deut’ta neuze var al letounen D’ober eun tam marvailhaden ; Ni zistroio araog ma teuï an noz Abred er gêr vel ar re goz. Deut’ta neuze var al letounen D’ober eun tam marvailhaden. |
| Annaig | Var al letounen me na zin ket Gant aoun da veza disprijet ; Ar gwal-deôdou a vije mall gantho Dispen hor brud dre-oll er vro. Var al letounen me na zin ket Gant aoun da veza disprijet. |
| Annaig     Per Annaïg ha Per | Eb mont d’ar c’hoâd na d’ar park leton Unanomp mat hon diou galon : Nemet ganez morse na zimezin ! — Ha me Annaïg a fell d’in ! — Eb mont d’ar c’hoâd na d’ar park leton Unanomp mat hon diou galon. |
Cette poétique mélodie est dans le mode hypodorien. La couleur agreste, le caractère de calme et de sérénité qui la distinguent ne sauraient être exprimés à un aussi haut degré par le mode mineur.
# Va Jesus, va Doue, c’hui epquen

Oberennoù damheñvel pe handelvoù all zo ivez, gwelout O ma Jezuz, O ma c’harantez, Eun dezir braz am euz ha Eil-a-tregont Cantic. Guers an ene devot.
| ◄ Me a gred fermamant emâ presant | Va Jesus, va Doue, c’hui epquen | O va Jesus, ra viot meulet ► |
* Va Jesus, va Doue, c’hui epquen a zeziràn ;
* C’hui eo va c’harantez, ennoc’h-hu ec’h esperàn :
* O va Jesus, ô va c’harantez ;
* Bezit em c’halon bemnos ha bemdez.
* Va Jesus, c’hui so douç, c’hui a so carantezus !
* Va Jesus, c’hui so mad, c’hui a so trugarezus !
* O va Jesus ! ô va c’harantez ! etc.
* Bete-hen, va Jesus, oun bet en em abuset
* Gant afferou ar bed pe gant re oun bet dallet ;
* O va Jesus ! ô va c’harantez ! etc.
* Mæs bremàn, va Jesus, rei a rân deoc’h va ene,
* Va c’horf, va squianchou, quement zo ac’hanon-me.
* O va Jesus ! ô va c’harantez ! etc.
* O pebez madelez, va Zalver ha va Autrou,
* Ho pe priset douguen ar boüez eus va fec’hejou !
* O va Jesus ! ô va c’harantez ! etc.
* O pebez carantes oc’h eus bet em c’hénver,
* Da c’housaon evidon ur maro criz, va Zalver !
* O va Jesus ! ô va c’harantez ! etc.
* Pe guen horrupl eta, peguen drouc eo ar pec’het !
* Pa en deus ho lazet, va Redemptor benniguet.
* O va Jesus ! ô va c’harantez ! etc.
* Un ene caër meurbet dirazoc’h qent, va Jesus,
* A vez dre ar pec’het rentet iffam ha flærius.
* O va Jesus ! ô va c’harantez ! etc.
* O pec’het milliguet, dont a ràn d’az detesti,
* Ha n’am bezo pelloc’h ouzit nemet cassoni.
* O va Jesus ! ô va c’harantez ! etc.
* Ra vezo great bepret ur brezel continuel,
* Dre bêvar c’horn ar bed, d’an oll pec’hejou marvel !
* O va Jesus ! ô va c’harantez ! etc.
* Peguer glac’haret oun da veza bet offancet
* Un Doue so quer mad, quen, dîn da veza caret !
* O va Jesus ! ô va c’harantez ! etc.
* Me bromet, gant ho craç, va Doue, en em viret
* Ar rest eus va buez, oc’h pep viç ha pep pec’het !
* O va Jesus ! ô va c’harantez ! etc.
* Sellit, o va Jesus, ouzìn a drues bremâ !
* Roït dìn graçou nerzus da zerc’hel va fromessa.
* O va Jesus ! ô va c’harantez ! etc.
* Grit, grit, me ho suppli, dìn-va-unàn ma varvìn,
* Evit doc’h-hu epquen hivisiquen ma vevìn.
* O va Jesus ! ô va c’harantez ! etc.
* Ne meus, ô va Jesus, quen desir var an douar
* Nemet d’ho possedi da viquen en ho cloar !
* O va Jesus ! ô va c’harantez ! etc.
* Languissa reomp er bed oc’h esperout an devez
* Ma zaïmp oll d’ho meuli gant ar Sent ac an Æles.
* O va Jesus ! ô va c’harantez ! etc.
# Va azen

Enn deiz all savet va c’hribell
Hag a c’haoliad war eunn azen
Ez eann da glask enn eur park pell
Irvin evid ober souben ;
Pa welaz va lipouz skouarnek
A hed ann hent e tal eur c’hleuz
Eur vojen askol a lipaz c’houek
Enn eur chaogat he vrid a dreuz.
Iao, iao, va azen
Mar choumann enn hent da ourzal
Enn distro em bo ar valaen
Digant Jannedik, digabal.
Eunn azennez koant a dremen,
Soun he skouarn ha glaz he lagad
Oc’h he gwelet drant, va azen
A c’hourich, a gaball, a skrab,
Digor ganthan he fronellou
Ha me riskla ’ kreiz ar vouillen
’Vel eun druillad gwadegennou.
Goude, ’vit diskouez he baotr mad,
Va loen a laosk eur fringaden
Hag en eur fringal war ar prâd
Ec’h astenn war-n-oun he liven
Flastret holl eo ganthan va c’hof
Va c’hein zo stok oc’h ann douar
Ioual a rann ’vel eur penn moc’h
A gren ar vuez enn he zivouar !
Pa helliz sevel euz ar c’houer
E oann leun fank penn da benn
Hag erruet e park ar glazder
E tenniz eur ribinaden…
Va azen sammet a zevri
Ez ejomp o treuzigellat
Beteg eur goz hostaliri
Hon dalc’haz a zav eur pennad.
Er meaz Ian Skouarnet a lip brouskoun,
Ebarz, me a lounk gouzougad ;
Dond a riz ker reud, ker bouroun,
Ma oenn sammet ’vel eur zac’had.
Distro d’ar gear hep tamm irvin
Janned a ro d’in eur stavad
A dro raktal e dour va gwin ;
Kaout eur vrek ne-d-eo ket ebad !
Mar bez gouezet ebarz er vro
Em euz-me bet eur javedad
Da vorlarjez ar c’hiz a zo
War eun azen e vinn lekeat
Staget e vezinn war he gein
War va fenn eur bonned kornek
E leac’h brid he lost a zalc’hinn
Evit ma vezimp daou bennek.
* ↑ Digabal. M. à m. : sans cabales, dans les formes.
* ↑ Ribinaden, introduit pour faire le vers au lieu de Ribinad, qui signifie textuellement : bout de chemin en montant.
* ↑ M. à m. : deux entêtés.
# Va bragez

| ◄ D’ar gwenneli | Va bragez | Soun ► |
* D’ar zadorn araok ar Bleuniou,
* A vandenn ar vugaligou,
* Kerkent ha m’oa peder heur skoet,
* A veze gwelet o redet
* Etrezek eur c’hoat a wez pin,
* Rag pep hini, d’ar zul vintin,
* A felle kaout, da vihana,
* Eur skourr pin evit benniga,
* Eur skourr kaer, gant teir voul e kroaz
* Med tizout ar skourr n’oa ket eaz.
* Hogen, c’hoarvezet oa gan-en,
* O pignat oc’h beg ar wezenn,
* Enn dra skrijuz-meurbed, eunn dra
* Hag em lakaz buan da grena.
* Va bragez, er skourrou speget,
* Enn eunn taol kount oa gwall roget ;
* Eur bragez nevez-flamm, ken kaer,
* Ha trouc’het er gwella mezer !
* Eur bragez, gant roudennou gwenn,
* Prenet e marc’had Lesneven !
* Va skourr, gand he zeir voul e kroaz
* A deuaz da veza ker, siouaz !
* Rag kerkent war dreuzou va zi,
* Setu va mamm, droug-braz enn-hi,
* D’am gourdrouz, ha zoken, oc’hpenn,
* D’am skei kement gand ar gordenn,
* M’oant bronduet-holl va divesker.
* Ha setu perag ar paotr Per
* Abaoue, da zul ar Bleuniou,
* E leac’h eur skourr pin gant boulou,
* Ne zoug mui nemed eur skourr beuz,
* Easoc’h da dizout ouz ar c’hleuz.
# Va c’hi ha va c’haz

| ◄ Al labousig gwenn | Va c’hi ha va c’haz | Kotogotogog ► |
* Me ’m eus eur c’hi hag eur c’hazig brao
* Hag eur c’hazig brao
* Unan ’fich e lost, eun all a lip e bao
* Me ’m eus eur c’hi hag eur c’hazig brao
* 2
* Me ’m eus eur c’hi hag eur c’hazig flour
* Hag eur c’hazig flour
* Unan a ev laez, eun all n’ev nemet dour
* Me ’m eus eur c’hi hag eur c’hazig flour
* 3
* Me ’m eus eur c’hi hag eur c’hazig dous
* Hag eur c’hazig dous
* Unan a zo fur, egile a ra trouz
* Me ’m eus eur c’hi hag eur c’hazig dous
* 4
* Me ’m eus eur c’hi hag eur c’hazig mat
* Hag eur c’hazig mat
* Joa va c’halon ha joa va daoulagad
* Me ’m eus eur c’hi hag eur c’hazig mat
# Va c’hoant ar c’heré kamm

| ◄ Da anaon Guyomarc’h | Va c’hoant ar c’heré kamm | Da Jean-Julien Lemordant ► |
* ’Neuz forz a-bed. Despet na n’e ket brao,
* Va c’halon a zouj anezan…
* Kamm eo. Mad tre ! pegwir a gao
* Ar c’hiz da blijout din kenan.
* Nann ! n’eo ket brao ha darn all a vousc’hoarz,
* Pa dremen a biou d’in chilgamm.
* Met e zaoulagad prim a c’harz
* Ar sklerder war e zremm ken flamm.
* Va c’hoant a zo kere. An holl dud vad euz ker,
* Ebars he di, a deu bemde da barpillad.
* Delc’hen a ra bepred eur iez splan ha seder.
* Vit gelver an hunvre oar giriou deread.
* Kana’ra soniou ken dudius,
* Lod an’ euz avi deuz he vouez,
* Pa ziroll, tener hag alânus,
* Evid-oun ’n eur grena a bez.
* Ken mad eo. Ne vo morse pinvidik.
* Rag peb paour kez d’ezan a zo kenvreur…
* Met daouste ze, meur a hini birvidik,
* Vit hen chechat, a ra an dro d’e leur !
* Er pardoniou, red eo mont d’ar jabadao.
* Va mignon kez n’e ket evit dansal,
* Rag e c’har gamm a vir outan atao,
* Gwela ’neuz grêt, meur a wech o sonjal…
# Ali d’ann dud a deu d’ann ti kêr da zimizi

| ◄ Drouk-kof ar C’hezek | Ali d’ann dud a deu d’ann ti kêr (Mairie) da zimizi | Ar potr-koz Mizer ha sant Pêr  ► |
Bez’ a zo tud hag a sonj gant-ho penoz, pa ve kontant ann danvez priejou, euz ann daou du, n’ho d-eûz netra da ober ken nemet mont d’ann ti-kêr (à la mairie) evit beza dimezet eno d’hoc’htu. Dont a reont eta alies hep ar paperou a zo red da gaout hag a-c’hane daleou (des retards) ha dispignou pere a c’halfent mirout da ober, o c’houlenn kuzul digant ann dud pere a anavez al lezennou, rag netra na ve grêt, en hon bro, nemet hervez al lezennou.
Setu aman ar paperou a zo rèd da gaout, hag holl ar pez a renker da ober a-raok beza dimezet dirag ar mear.
Da genta : — Skrid ar ginidigez (en Gallek, acte de naissance), euz ann daou du, hini ar potr hag hini ar plac’h.
D’ann eil : — Skrid maro, pa mortuaz (en Gallek, acte de décès) ho zadou ha ho mammou, mar int maro ; hag ive hini ho zadou-goz, hag o mammou-goz, mar be rèd, hag holl war baper timbr.
D’ann drived : — Grad-vad ho zadou hag ho mammou, dre skrid grêt dirag noter, mar na c’hallont ket dont ho-unan d’ann ti-kèr.
D’ar bevared : — Testeni dre skrid (en Gallek, certificat) war baper timbr, da lavaret ez eo diskarget ar potr euz ar servij (en Gallek, libéré du service militaire), mar hen eûz neubeutoc’h eget tregont vloaz ; — pe aotre (en Gallek, autorisation) he vestr a gorf (son chef de corps), mar eman indann ann drapoiou.
D’ar bempved : — Testeni dre skrid da lavaret penoz na euz harz a-bed (qu’il n’y a pas d’opposition), pa vez unan ann danvez priejou o chom el lec’h all ha ma ve grêt ann dimizi.
Ar re ho defo : — Da genta, — ur skrid a desteni (certificat) digant potr ann taillou (en Gallek, le percepteur), da lavaret penoz na baeont ket dek livr gwiriou (10 fr. de contribution) ; — D‘ann eil, — ur skrid a desteni a baourentez digant ho mear, Be digant Komiser a boliz ho c’hêr, sinet ho daou gant barner a beuc’h (le juge de paix) ho c’hanton, n’ho defo netra da baea evit ann holl baperou a vezo rèd d’ezhe da gaout.
Ar minored a renk beza staget (affiché) ho embannou euz ann ti-kêr, er barrez lec’h eman o chom ho gward (en Gallek, tuteur) ; ha mar eo maro he dad hag he vamm, hag ive he dad-koz hag he vamm-goz, na c’hall ket dimizi hep grad-vad he guzul a famil (conseil de famille).
Rèd eo ive d’ann danvez priejou kaout pevar dest da vont gant-ho d’an ti-kêr. Na eo ket rèd d’ann testou gouzoud sina.
Ann holl baperou a zo rèd da gaout a dle beza kaset d’ann ti-kêr daou deiz, d’ann neubeuta, a-raok an dimizi.
# Aliettic Ar Palefre

| ◄ An hini varwas gant ar c’hoant dimi | Aliettic Ar Palefre | Groeg ar c’hivijer ► |
Aliettic ar Palefre, Brawa plac’hic ’zo er c’hontre !
 Ma ven-me ganthi o cousket, Me ve gant ma muia caret.
 — Ma c’heginer, ma fotr a di, Kerz evit-on betec en-hi,
 Ha lavar d’ezhi, mar n’hen goar, Eo plac’h caret war an douar.
 — Debonjour d’ac’h-c’hui, Aliet. — Ha d’ac’h, keginer, p’ oc’h deuet ;
 — Me ’zeu da zigass d’ac’h lizer Digant Bernez, ho servijer.
 — Trugarez ewit ho lizer : Debret boed hac it c’hui d’ar gêr ;
 Debret c’hui boed, ha retornet, Lâret d’ho mestr on dimezet...
 — Debonjour d’ac’h, ma mestr otro, D’in-me a zo chanchet kezlo ;
 D’in-me a zo kezlo chanchet, Aliettic ’zo dimezet.
 — Ma c’heginer, ma fotr a di, Kerz evit-on d’ar marchossi,
 Ha dibres d’in ma ankane, Ma ’c’h in da c’hoûd ar wirione.
 — Debonjour d’ac’h-c’hui, Aliet. — Ha d’ac’h-c’hui, Bernez, p’oc’h deuet,
 — Kezlo newez, am euz clewet, Credi ’ve gwir n’am eus ket gret.
 — Ar c’hezlo c’hallfe beza gwir ; An holl n’ ho deuz ket ho dézir,
 Ha me am eus eur breur cloarec, Mar clewfe-ze, a ven làc’het !
— Lest ho preur cloarec dengentil, Ha pa ve ganthan cleze dir ;
 Ha pa ve ganthan cleze dir, Deuz eur scoet hen eus, me’m eus mil ;
 Me’m eus eun ti en Landreger, Tric’huec’h milin war eur rivier,
 Ha tric’huec’h milin war eur stang, Hac a val hol gant neud arc’hant.
 Ar prennechou en aour melen, Ann orojo en arc’hant gwenn.
 Pemp mil scoet ar bloaz a leuve N’eo ket an hol ’n eus anezhe.
 Hol e vezont d’ec’h, Aliet, Mar caret dont d’am c’homerret.
 — Otro, he tad raïo marvail, ’Welet he vab o paëa tail,
 Stouet ’bars an iliz, izel, Ha c’hui savet a voad huël.
 Otro, diskennit, deut en ti, Lakit ho marc’h er marchossi ;
 Lakit ho marc’h er marchossi, Reit foën ha kerc’h d’han da zibri.
 Tapet ho torn bars ma hini, Ma ’c’h amp hon daou da dimezi ;
 Ma ’c’h amp hon daou da dimezi, Ha goude-ze, da eureuji.
(Caroline ar Bouill, Euz Duaut.
# Alleluia

| ◄ Ar Valafen | Alleluia | Tour an Arvor ► |
ALLELUIA
Psalm CXLVIII
                         Bonum est confiteri Domino, et psallere
                            nomini tuo, Altissime. (Ps. XCI.)
                               Mad eo meuli ar Meurbed-Uhel,
                               Mad eo kana d’e hano santel.
Meulit an Autrou en nenvo ; Meulit-Hañ kaer, o c’houi a zo Uhel, uhel ’n e splanderio !
Meulit Doue, an oll Æled ; Ra vo meulet ha kanmeuled Gant e holl arme askelled.
Meulit-Hañ, heol, meulit-Hañ, loar, O lugerni war an douar ; Stered flam, kanit holl e c’hloar.
Bolz an nenvou, ken glas ha splan, Koabrennou dour, skanv ha buhan, Larit meurdez e hano glan.
Rak Heñ en deus eur gir laret Hag an holl-ze a zo bet gret ; Gant eur gomz en deus o c’hrouet.
Laket en deus krouadurien Da badout ’veltañ da viken : Tra na zav enep d’e lezen.
Meul-Hañ, douar, ha te, mor don, Gant dragoned bras eur spouron A verv ’n es toullou ’vel merion.
Erc’h ha skorn, tan ha kurunou, Kazarc’h, ha c’houez an arneviou A zeven e c’hourc’hemennou ;
Meneziou bras, krec’hiou izel, Gwez glas warne ’vel eur vantel A vez hejet gant an avel ;
C’houi, loened gouez ; ha c’houi, chatal, Aer o stleja, pesk o nanvial, Eün bris en aer o c’hournijal ;
Roueed kuruned-aour ; ha c’houi ’Zo er bed-mañ o zujidi ; Neb ’ra lezen, neb dle senti,
Pautred, merc’hed, yaouank ha kos, Meulit an Autrou deiz ha nos ; D’ezañ hepken eo dlet bennos !
An Hini ’zo uhel e c’hloar Dreist d’an nenvou ha d’an douar, ’N eus græt d’e bobl madou dispar.
Ra zavo ’ta dreist pepini O c’hanaouen a veuleudi E vugale, mibien e di.
— Gloar d’an Drinded ! gloar pen-da-ben Digant hec’h oll grouadurien, A viskoas, brema, da viken !
# Allaz ! na oufe den kompren

Oberennoù damheñvel pe handelvoù all zo ivez, gwelout Allaz ! ne oufe den kompren.
| ◄ Porjou an Env, digoret (Diviz) | Allaz ! na oufe den kompren | Zalud d’ac’h, ilis ma faroz ! ► |
Goude mouejou Zent an Env chilaouet breman klemmou hirvoudus an Anaon euz ar Purgator, pedet evite, daoulinet war o beiou, o sonjal e tremenfet dre ar poaniou a c’houzanvont, hep galloud enem zikour aneze o-unan. Klec’hier ar parojou, a zon ken glac’harus ha divezad en noz, a gomzo ive ouz ho kalon, a beurs ho kerent hag ho mignonet euz ar bed-al, hag a laro d’ac’h : « En han’ Doue hon zikouret ! »
1. Allaz ! na oa fe den kompren Pegen estlam eo hon anken : Hon finijen a zo kalet, En han Doue hon zikouret.
Diskan. Breuder, kerent, ha mignonet, En han’ Doue hon chilaouet, En han’ Doue hon zikouret.
2. A bep tu d’imp n’euz nemet tan, Tan war c’horre ha tan didan : C’houi hon euz-ni kement karet En han’ Doue hon zikouret !
3. Zonjet en ho tad, en ho mam, Er Purgator, e kreiz ar flam : Ma mab, ma merc’h, ah ! chilaouet. En han’ Doue hon zikouret !
4. Ni n’hellomp ket dre bedenou Distan na berrat hon foaniou ; Doue ouzomp na chilaou ket, En han’ Doue hon zikouret !
5. Da bèvan hon dle da Zoue Evidomp-ni pedet bemde, Gret aluzen, mar hon c’haret, En han’ Doue hon zikouret !
6. Kalz a hellet dre ho poaniou, Hoc’h iuniou hag oferenou : Ken didrue na vezet ket, En han’ Doue hon zikouret !
7. Ha pa vezimp e gloar Doue, Evidoc’h ni bedo ive : Ouzomp eta, ol chilaouet, En han’ Doue hon zikouret !
# Ali ar Zalver

| ◄ Ar pardon | Ali ar Zalver | Ar vuez ► |
"El lan Melen"
* 2.
* Selaouet holl gomzou Jesus,
* Komzou divin, dous grasius,
* Komzou leun a ziskadurez,
* A zisko demp-ni pep furnez.
* An aviel etc.
* 3.
* Selaouomp holl komzou Doue,
* Gant doujans hag humilite
* ’vit ho fratika, hoc’h ober,
* Rag kement-se eo hon dever.
* An aviel etc.
# Alio d’al lenner

| ◄ Lizer paeroniaj an Au. Kerjean, person Sant-Marzin Montroulez | Alio d’al lenner | Eur gir a-rauk ► |
Al lever-man a zo bet skrivet ar peurliesan herve doare komz Bro-Dreger. Koulskoude eo bet auzet ennan pep tra en *hevelep doare ma c’hello bean lennet hep poan gant Leoniz ha gant Kerneiz. Gant ar Wenedourien, avad, na laran ket : re dishanval eo o *yezik diouz an tri yezik all.
Evit dont a-benn euz e daul an euz bet impliet an auzer eun doare skrivan a ziskoeo anat da bep lenner penauz e tleo lenn, herve giz e vro, an *iskisan euz al lizerenno.
w a ve lennet : en treger ou ; — en Leon hag en Kerne u warlerc’h g ha k ; e-læc’h all v.
æ a ve lennet é pe gentoc’h ê en Treger hag en Kerne ; — ea, ae en Leon.
au a ve lennet ô en Treger hag en Kerne ; — ao en Leon.
’N eur skrivan er c’his-se e kemeran skouer diwar an autro Emile Ernault, kelenner a lizeradur geltik, en skol-veur Poitiers, eun den a ouiziegez, mar zo, ’vit ’pez a zell ouz ar brezonek.
E lever divezan, Gwerziou Barz ar Gouet, a zo skrivet er c’his-se. N’am euz ket ezom da laret e zo ennan treo brao ha brezonek c’houek.
Eun draik bennak c’hoaz diwarbenn an doare da lenn.
g hag s na vent nepred laret evel j ha z. Koulskoude Tregeriz ha Kerneiz, pa gavfont er penn kentan euz eur gir al lizeren s hag ar *vogalen d’he heul, a c’hello laret ’nei z. Evit skouer : Douar Santel a vo lennet gantê Douar Zantel.
Ar verb mont a skrivan ’nean a-wejo herve doare komz Tregeriz : me ac’h a, me ac’h ei ; — gwejo-all, herve hini Leoniz : me a ya, me a yelo.
Memez tra ’vit ar verb bean, beza : aliez e skrivan ec’h omp, e ver, elæc’h emomp, emeur, ’vel ma lavar Leoniz.
’Vit Leoniz em euz laket eun tokig(^) war d’ê hag anê. An ê-ze a dalve d’ê neuze ezo pe eze.
’Vel ma weler, Tregeriz ha Kerneiz a blij d’ê berraat ar zonio ’n eur strizan ’nê. Ze ’vad n’eo ket da damall d’ê ’vel eur rebech. kenkouls e komzont ha Leoniz.
Kalz a dreo a c’hellje c’hoaz bean laket aman ’vit sklerât an doare da lenn.
Mes pep lenner, e kredan, a oaro ’n em diluian e-unan-penn.
Mar zo girienno ha n’int ket anaveet, e vo kavet petra a dalveont en eur *geriadur a zo laket da glozan al lever. Eur steredennig (*) a ziskoe ar re eman eno en gwel o zalvoudegez.
Pa valeo al lenner dre Jeruzalem pe endro d’ar gær, e vo mad d’ean ober eur zell gwech ha gwech war ar garten a gavo daoubleget en lost al lever : ezetoc’h e c’hallo dibab e hent.
                                           AN *AUZER.
* ↑ E ti Prud’homme, en S$^t$-Briek.
* ↑ Gresianed an Attik, gwech-all goz, a verrae meur a zon hag a c’hir grek, ha koulskoude e komzent ken reiz ha re an Ioni.
# Aliou eur vamm d’he bugalez

| ◄ Bennoz d’hec’h, ma Doue ! | Aliou eur vamm d’he bugalez | Em c’hosni  ► |
* 1.
* Klevit amann, bugalez,
* Klevit eun ali mad :
* Roit d’in ho karantez
* Hen-nez eo ho tlead ;
* Rak Doue a c’hourc’hemenn…
* Na vezit ket digar…
* Anez n’ho pezo biken
* Eur-vad war ann douar !…
* Diskan :
* Mamm vad, zec’hit ho taelou
* Ha bezit laouen c’hoaz,
* Rag ho kwir vugaligou
* Ho karaz a viskoaz !…
* 2.
* Eur vamm a ro d’he bugel
* Leaz he broun d’hen maga ;
* Gwelloc’h ve gant-hi mervel
* Ha dilezel pep tra
* Kent evit gwelout he mab
* Re bell enn dienez ;
* Euz ann holl draou ann dibab
* A vezo da hen-nez.
* 3.
* Gant-han bepred trubuillet
* Enn noz ma gousk taken ;
* Kerkent ha m’he deuz klevet
* Gant-han eur griaden,
* E tilamp euz he gwele
* Evit hen luskella,
* Ha d’ezhan e ro goude
* Eur banne da eva !…
* 4.
* Ne-ket awalc’h en maga,
* Deski komz a raio ;
* Lavaret : Mamm ha tata ;
* Breton mad e vezo ;
* Galvet eo ar c’hemener
* D’hen gwiska penn-da-benn :
* Bragou braz, chupen vezer,
* Eur pennad bleo melen !…
* 5.
* Ha goude kemend a boan,
* Breman, p’eo eunn den kaer,
* Gand ar roue, a glevann,
* D’ar brezel hen galver…
* Torret en deuz kalz pennou,
* Desket en deuz gallek…
* Allaz ! Doue, ma Aotrou !
* Ne oar mui brezonek !…
* 6.
* Ma flaneden zo kalet ;
* Setu petra c’hoarve :
* Bugalez em euz ganet
* Ha n’ounn ket evit-he ;
* Breman e komzont gallek,
* Eur iez ken dishano !…
* Ha me a gomz brezonek…
* Tud digar, it enn dro !…
* 7.
* Me zo evel eur goz iar
* O sevel houidi ;
* Pa gerzont war ann douar :
* Ez int ier emezhi ;
* Hogen pa ’z eont enn dour
* Ar vamm baour zo spontet ;
* Kemerit da vezelour
* Ar pez em euz laret.
* 8.
* Karit ervad Breiz-Izel,
* Hen-hez eo ma hano,
* Ha mirit bete mervel
* Iez koz Barzed ho pro,
* Enorit neb ho magaz,
* Ho mamm ez eo bepred ;
* Doue hen gourc’hemennaz
* Ha n’ho tilezo ket !…
* Diskan diveza :
* Mamm vad, zec’hit ho taelou,
* Na vezit mui mezek ;
* Breman ho pugaligou
* A gomzo brezonek.
Gwengamp, Eost 1869.
I.-M. Ar Iann.
# Allas ! péh un dristé

| ◄ Me houér ret-vou merhuel | Allas ! péh un dristé | Pe vein marhue ► |
* Allas !
* Péh un dristé
* Zou ém iné,
* Na péh un néhanç !
* Allas !
* Péh un dristé
* Zou ém iné
* Em spont noz ha dé.
* De guetan
* Pe oé me houscianç
* Gùen ha glan,
* Me oé hemb doujanç.
* Allas !
* Anquin collet,
* Bonheur passet,
* Rai vean tremeinet.
* Er marhue
* Guet hèrr e za,
* Tostat e hra,
* É ha d’em discar ;
* Er marhue
* Guet hèrr e za,
* Tostat e hra,
* Ha m’er gùel déja.
* Er hruel,
* Guet ur grèd hemb par,
* Ah m’er gùel
* É crouissein en doar !
* O marhue
* Déja t’em dalh,
* Quer youank hoah,
* Ha merhuel neoah.
* Hirris,
* Hirris, péhour,
* Un Doué vanjour
* Vou juge hemb cartér.
* Hirris,
* Hirris, péhour,
* Un Doué vanjour
* Vou juge hemb recour.
* Ah ! dihun,
* Cleu é vouéh ponnér
* Èl gurun
* E gorn én amzér,
* Hirris,
* Hinihue en dé
* Dès dirac Doué
* Vou juge hemb truhé.
* Men Doué !
* Ah ! ne huélan
* Amen meit lan,
* Dareu hag arrage
* Men Doué !
* Ah ! ne huélan
* Amen meit lan,
* En treu spontussan.
* Ti Satan
* Vou me héritage !
* Ur yoh tan
* E vou me fartage !
* Men Doué !
* Ah ! sihoah t’ein
* Perpet ouilein
* Ha perpet losquein.
* Nean caër
* E mès collet,
* E mès gùerhet
* Eit treu quen distér !
* Nean caër
* E mès collet,
* E mès gùerhet
* Eit nitra troquet.
* Pe chongean
* É ol ha zoustér,
* E santan
* Muyoh me misér
* Nean caër,
* Me lehuiné,
* Me haranté
* Collet eid on-mé !
* O hui,
* Christén gredus,
* Perpet joéius,
* Lan a espéranç !
* O hui,
* Christén gredus,
* Perpet joéius,
* Ha mé maleurus !
* Mé me mès
* Dré ziaboeissanç,
* Eit jamæs
* Collet m’innoçanç.
* O hui
* E vou eurus
* En nean bourrus
* Ha mé maleurus.
* Nepas :
* Lan a visér
* Hag én dangér
* Me mès espéranç ;
* Nepas :
* Lan a visér
* Hag én dangér
* Me gav ur Salvér.
* Pe ouilan
* Me mès confianç
* É pêllan
* Doh-on hou vanjanç
* Nepas,
* Ouilein e bran,
* Hoah é câran,
* Eit mad e chanjan.
* Jesus,
* Joé me inean,
* Bara en nean,
* A galon m’hou câr ;
* Jesus,
* Joé me inean,
* Bara en nean,
* Hui e zesiran.
* Pardon d’ein !,
* A zevri m’el lar,
* Ne gârein
* Meit oh ar en doar.
* Jesus,
* Deit de hobér
* É peb amzér
* Me joé ha doustér.
* J. G.